1. Texas Hold'em on ühiste lauale jagatud kaartidega pokkerivariatsioon, mida saab mängida 2-10 mängijaga ühes laua kohta. Üks lauas olevatest mängijatest on diiler. Seda positsiooni nimetatakse 'button' ning see roteerub päripäeva iga mängitud käe järel.  2. Kaht mängijat diileri/buttoni vasakul käel nimetatakse vastavalt väike blind (small blind) ja suur blind (big blind).  3. Need kaks positsiooni peavad panema eelnevalt kokkulepitud suuruses kohustusliku panused ning on ainsad mängijad, kes panevad panka raha enne kaartide välja jagamist (kui mängus pole ante-panust).  4. Seejärel saab iga mängija kaks kaarti näoga allapoole. Neid kaarte kutsutakse taskukaartideks (hole cards/pocket cards).  5. Kui kõik taskukaardid on jagatud, algab  esimene panustamisring mängijast, kes istub kohe suure blindist vasakul. See mängija saab loobuda ehk foldida, maksta ehk callida (panna tasa suure blindi summa) või panust tõsta ehk raise'ida.  6. Seejärel jätkub panustamine päripäevas, kus igal mängijal on valida, kas loobuda, maksta kõrgeim enne teda tehtud panus (call) või senist panust tõsta.  7. Kui esimene panustamisring on tehtud, jagatakse lauale kolm kõigile mängijatele ühist kaarti (community cards) näoga üles poole. Seda nimetatakse  flopiks.  8. Teine panustamisring algab esimesest kätte osalema jäänud mängijast, kes istub buttonist vasakul. Panustamine toimub päripäeva, kus igal mängijal on võimalik kas passida ehk checkida (kui enne neid pole sel ringil veel panust tehtud), panustada ehk bet'ida (või kui enne neid on juba panus tehtud, siis tõsta ehk raise'ida), maksta ehk callida või loobuda ehk foldida.  9. Kui teine panustamisring on lõppenud, jagatakse lauale neljas ühine kaart nägu üles poole. Seda kaarti kutsutakse  turniks (eesti keeles vahel ka pöördeks või neljandaks tänavaks).  10. Kolmas, teisele sarnane panustamisring algab esimest kätte alles jäänud mängijast, kes istub buttonist vasakul.  11. Kui kolmas panustamisring on läbi, jagatakse lauale viies ühine kaart nägu üles poole. Seda kutsutakse riveriks (eesti keeles vahel ka jõeks või viiendaks tänavaks).  12. Neljas eelmisele kahele sarnane panustamisring algab esimesest kätte alles jäänud mängijast, kes istub buttonist vasakul.  13.  Pokkerikäsi lõpeb, kui käe jooksul on pärast panustamist kõik peale panustaja loobunud või kui kõik mängu allesjäänud mängijad on pärast riverit sama summa tasa pannud või passinud, mille järel toimub kaartide avamine ehk showdown.  14. Kaardid avab esimesena pärast riverit agressoriks olnud mängija. Kui pärast riverit kõik mängijad passisid, avab esimesena kaardid buttonist vasakul istuv mängija, kaartide avamine jätkub päripäeva. Kui mängija kombinatsioon on nõrgem kui temast enne kaardid avanud mängijal,  võib ta oma kaardid näoga alla poole maha visata ning kaotavat kätt vastasele mitte paljastada.